Απόψεις και πρακτικές εκπαιδευτικών πρωτοβάθμιας εκπαίδευσης για τη διδασκαλία της Ελληνικής ως δεύτερης γλώσσας
Creators: name: Παπάζογλου, Ιωάννα Γεωργίου
Publisher: name: Aristotle University of Thessaloniki
Year: 2019
Subjects: διδασκαλία της Ελληνικής ως δεύτερης γλώσσας
πρωτοβάθμια εκπαίδευση
διδακτικές πρακτικές
επικοινωνιακή προσέγγιση
Greek as a second language
primary education
teaching practices
communicative approach

description: Στην παρούσα εργασία διερευνώνται απόψεις και πρακτικές εκπαιδευτικών της πρωτοβάθμιας εκπαίδευσης για τη διδασκαλία της Ελληνικής ως δεύτερης γλώσσας σε παιδιά από διαφορετικά πολιτισμικά περιβάλλοντα στο πλαίσιο των συμβατικών τάξεων. Στην έρευνα συμμετείχαν εννέα (9) εκπαιδευτικοί πρωτοβάθμιας εκπαίδευσης, οι οποίοι/ες εργάζονται σε δημόσια σχολεία της Θεσσαλονίκης και της Αθήνας. Αναλυτικότερα, με τη χρήση της ημιδομημένης συνέντευξης επιχειρήθηκε η διερεύνηση των απόψεών τους για τη διγλωσσία και την πρώτη γλώσσα των πολιτισμικά διαφορετικών μαθητών/τριών τους, των διδακτικών πρακτικών που εφαρμόζουν κατά τη διδασκαλία των Ελληνικών ως δεύτερης γλώσσας, των τρόπων με τους οποίους χειρίζονται τα γλωσσικά λάθη στον προφορικό και στον γραπτό λόγο και, τέλος, οι απόψεις τους σχετικά με τη διαπολιτισμικότητα του αναλυτικού προγράμματος σπουδών και τον δικό τους ρόλο σε μια διαπολιτισμικά προσανατολισμένη διδασκαλία. Οι διαπιστώσεις της έρευνας αναδεικνύουν τη θετική στάση των εκπαιδευτικών απέναντι στη διγλωσσία και στην πρώτη γλώσσα των πολιτισμικά διαφορετικών μαθητών/τριών τους. Παράλληλα, φαίνεται να εφαρμόζουν διδακτικές πρακτικές που συμβάλλουν στην αποτελεσματικότητα της διδασκαλίας της Ελληνικής ως δεύτερης γλώσσας με βάση την επικοινωνιακή προσέγγιση, όπως η ομαδική διδασκαλία, η διαφοροποιημένη και διαθεματική μάθηση, η χρήση εποπτικών μέσων, οι εναλλακτικοί τρόποι αξιολόγησης και διόρθωσης γλωσσικών λαθών στον προφορικό και στον γραπτό λόγο. Ακόμη, θεωρούν ότι το αναλυτικό πρόγραμμα σπουδών προωθεί μόνο σε θεωρητικό επίπεδο τον διαπολιτισμικό προσανατολισμό και χρήζει αναδιαμόρφωσης. Τέλος, προσδιορίζουν ως κομβικό τον ρόλο του/της εκπαιδευτικού για την πρακτική εφαρμογή της διαπολιτισμικής εκπαίδευσης και τη διδασκαλία της Ελληνικής ως δεύτερης. Γι’ αυτό δηλώνουν ότι πρέπει να είναι πολιτισμικά συνειδητοποιημένος/η, επαγγελματικά καταρτισμένος/η και να διαθέτει προσωπική θέληση για αλλαγή του τρόπου διδασκαλίας της γλώσσας
description: The present dissertation focuses on the views and practices of primary school teachers regarding the teaching of Greek as a second language to pupils with a different cultural background, at conventional classes. Nine (9) teachers of primary education from schools in Thessaloniki and Athens were involved in the research. In particular, using the semistructured interview we attempted to investigate the teachers’ views regarding bilingualism and the first language of the culturally different students, the teaching practices in the framework of the teaching of Greek as a second language, the ways of managing the oral and written linguistic errors, and their views regarding the curriculum’s intercultural perspectives. The results from the method of content analysis indicated that teachers had a positive attitude towards students’ bilingualism and their first language and that they applied teaching practices which contribute to the teaching of Greek as a second language, such as teamwork and differentiated learning. Also, according to their statements, they seemed to be using alternative techniques of assessing and correcting language errors of their students. However, they consider that the curriculum needs to be updated, since it has an intercultural orientation only in theory. Finally, the teachers regard the role of teachers for the practical implementation of intercultural education and the teaching of Greek as a second language as highly important. On account of this, teachers must be culturally conscious, professionally trained and willing to change the form of language teaching